PATVIRTINTA

Kybartų „Saulės“ progimnazijos

direktoriaus 2016 m. rugsėjo 30 d.

įsakymu Nr. ĮV-98

**VILKAVIŠKIO R. KYBARTŲ „SAULĖS“ PROGIMNAZIJOS**

**DARBUOTOJŲ CIVILINĖS SAUGOS MOKYMO TVARKOS APRAŠAS**

**ISKYRIUS**

**BENDROSIOS NUOSTATOS**

1. Civilinės saugos mokymas – tai veikla, kuria siekiama darbuotojams suteikti reikiamų civilinės saugos žinių ir gebėjimų, tobulinti įgūdžius ir gebėjimus pasirengti ir veikti ekstremaliųjų situacijų metu.

2. Civilinės saugos mokymo tvarkos aprašas (toliau – Aprašas) nustato civilinės saugos mokymo tikslus ir uždavinius, civilinės saugos mokymo organizavimą, planavimą, trukmę, periodiškumą Vilkaviškio r. Kybartų „Saulės“ progimnazijos (toliau – Progimnazija) darbuotojams ir mokiniams turintiems išklausyti Priešgaisrinės apsaugos ir gelbėjimo departamento prie Vidaus reikalų ministerijos (toliau – Priešgaisrinės apsaugos ir gelbėjimo departamentas) nustatytą civilinės saugos mokymo programos kursą.

3. Apraše vartojamos sąvokos apibrėžtos Lietuvos Respublikos civilinės saugos įstatyme ir kituose teisės aktuose.

**II SKYRIUS**

**CIVILINĖS SAUGOS MOKYMO TIKSLAI IR UŽDAVINIAI**

4. Civilinės saugos mokymo tikslaiyra:

4.1. stiprinti civilinės saugos parengtį konservatorijoje;

4.2. mokyti ir rengti darbuotojus ir mokinius, kaip elgtis gresiant ar susidarius ekstremaliosioms situacijoms;

4.3. skatinti darbuotojų ir mokinių pasitikėjimą civilinės saugos sistemos veikla.

5. Civilinės saugos mokymo uždaviniaiyra:

5.1. mokyti darbuotojus ir mokinius, kaip pasirengti galimoms ekstremaliosioms situacijoms, kaip elgtis joms gresiant ar susidarius;

5.2. suteikti darbuotojams ir mokiniams žinių apie galimus gamtinio, techninio, ekologinio ir socialinio pobūdžio pavojus, mokyti saugaus elgesio ir būtinų veiksmų ekstremaliųjų situacijų metu.

**III SKYRIUS**

**CIVILINĖS SAUGOS MOKYMO ORGANIZAVIMAS**

6. Atsakingas progimnazijoje už mokinių mokymą – žmogaus saugos mokytojas:

6.1. sudaro mokymo planą, atlieka mokinių mokymą;

6.2. organizuoja praktinių įgūdžių tikrinimą;

6.3. mokymus vykdo pagal pamokų tvarkaraštį skirtose klasėse.

7. Atsakingas progimnazijoje už darbuotojų mokymą – direktoriaus pavaduotojas ūkiui:

7.1. sudaro mokymo planą, organizuoja darbuotojų mokymą;

7.2. vykdo praktinių įgūdžių tikrinimą;

7.3. mokymus vykdo progimnazijos aktų (konferencijų) salėje.

8. Civilinės saugos mokymo programos kursą privalo išklausyti:

8.1. progimnazijos direktorius arba jos įgaliotas asmuo;

8.2. asmuo, atsakingas už civilinę saugą – direktoriaus pavaduotojas ūkiui.

9. Progimnazijos darbuotojų ir mokinių Civilinės saugos mokymą darbo-mokymo vietose sudaro:

9.1. mokymas vadovaujantis Progimnazijos direktoriaus patvirtinta civilinės saugos mokymo programa (Aprašo priedas);

9.2. mokymasis veikti vadovaujantis Progimnazijos Ekstremaliųjų situacijų valdymo planu, stalo ar funkcinių pratybų metu.

**IV SKYRIUS**

**CIVILINĖS SAUGOS MOKYMO PLANAVIMAS**

10. Civilinės saugos pratybos (treniruotės), darbuotojų ir mokinių mokymas pagal Progimnazijos direktoriaus patvirtintą civilinės saugos mokymo programą vykdomas Ekstremaliųjų situacijų prevencinių priemonių plane numatytais terminais.

11. Darbuotojų civilinės saugos mokymui kasmet skiriama 2 val.

12. Darbuotojų civilinės saugos mokymas yra įforminamas protokolu, kurį pasirašo direktorius, mokymus organizavęs atsakingas asmuo – direktoriaus pavaduotojas ūkiui ir asmuo, vykdęs mokymą.

**V SKYRIUS**

**CIVILINĖS SAUGOS MOKYMO PRAKTINIŲ ĮGŪDŽIŲ TIKRINIMO TVARKA**

15. Progimnazijos darbuotojų praktinis pasirengimas ekstremaliosioms situacijoms tikrinamas ir vertinamas funkcinių civilinės saugos pratybų metu. Funkcinės pratybos vykdomos Progimnazijos Ekstremaliųjų situacijų prevencinių priemonių plane numatytais terminais.

**VI SKYRIUS**

**BAIGIAMOSIOS NUOSTATOS**

16. Su šia tvarka progimnazijoje supažindinami mokytojai, mokiniai, darbuotojai civilinės saugos užsiėmimų metu.

––––––––––––––––––––

Darbuotojų civilinės saugos mokymo tvarkos aprašo

priedas

**CIVILINĖS SAUGOS MOKYMO PROGRAMA**

|  |  |  |  |  |  |
| --- | --- | --- | --- | --- | --- |
| Eil. Nr. | Civilinės saugos mokymo temos | Mokymo forma | Mokymo laikas | Atsakingas vykdytojas | Dalyvauja |
| 1.  | Gamtinio, techninio, ekologinio ir socialinio pobūdžio pavojai, jų priežastys ir galimi padariniai. | Paskaita | 2 val.  | Asmuo, atsakingas už civilinę saugą | Visi darbuotojai |
| 2. | Saugus elgesys ir veiksmai ekstremaliųjų situacijų metu. |
| 3. | Kolektyvinės ir asmeninės apsaugos priemonės, taikomos institucijų, įstaigų darbuotojų apsaugai |
| 4. | Mokymasis veikti vadovaujantis savivaldybės ekstremaliųjų situacijų valdymo planu |

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_